# ויגו מורטנסן

ויגו מורטנסן
Viggo Mortensen|  |
| מורטנסן, 2020 |
|
לידה |
20 באוקטובר 1958 (בן 67) ניו יורק, ניו יורק, ארצות הברית |
|
שם לידה | Viggo Peter Mortensen  |
|
מדינה |
ארצות הברית, ממלכת דנמרק  |
|
מקום מגורים | * ארגנטינה
* קופנהגן
* ניו יורק
* ונצואלה
* אסביירג
* דנמרק
* ארצות הברית
* ספרד
 |
|
סוגה מועדפת |
מערבון  |
|
השכלה | * אוניברסיטת סיינט לורנס
* תיכון ווטרטאון
 |
|
תקופת פעילות |
מ-1984  |
|
מפלגה |
המפלגה הדמוקרטית  |
|
בת זוג | אקסין סרוונקה (1987–1998 (כ־11 שנים)) * אריאדנה ז'יל (מ-2009)
 |
|
ילדים | Henry Mortensen  |
|
פרסים והוקרה | * אבירות במסדר דנבורג (2010)
* פרס דונוסטיה (2020)
* פרס מגף הזהב (2007)
* פרס סטלייט
* פרס בודיל לשם כבוד (2015)
* פרס גילדת שחקני המסך לצוות השחקנים הטוב ביותר בסרט קולנוע
* פרס לשם כבוד פסטיבל הקולנוע של סיטגס (2009)
 |
| **פרופיל ב-IMDb** |
|   |

**ויגו מורטנסן** (באנגלית: **Viggo Mortensen**; נולד ב-20 באוקטובר 1958) הוא שחקן קולנוע, משורר, צייר, צלם ונגן ג'אז אמריקאי, שהיה מועמד לפרס אוסקר לשחקן הטוב ביותר על משחקו בסרט "סימנים של כבוד" משנת 2008,על משחקו בסרט "קפטן פנטסטיק" משנת 2016 ועל משחקו בסרט "הספר הירוק" משנת 2018. ידוע גם בזכות גילום דמותו של אראגורן בסדרת סרטי "שר הטבעות".

## ביוגרפיה

מורטנסן נולד בניו יורק, לוויגו מורטנסן האב, ממוצא דני, ולגרייס, ממוצא אמריקני. הוא הבכור מתוך שלושה בנים. גדל בילדותו במנהטן, ובנעוריו נדד עם משפחתו לוונצואלה, לדנמרק ולבסוף התיישבו בארגנטינה שם עבד אביו בתחום החקלאות. כשהיה בן 11 הוריו התגרשו, והוא ואחיו הקטנים חזרו עם אמו לארצות הברית וגרו במדינת ניו יורק.

## קריירה

### קריירה

בשנות ה-20 המוקדמות שלו חזר לניו יורק והחל ללמוד משחק ב"סדנת התיאטרון של וורן רוברטסון". זכה ב"פרס מבקרי דרמלוג" עבור הופעתו במחזה "בנט" של תיאטרון חוף לוס אנג'לס.

תפקידו הקולנועי הראשי הראשון היה ב-1985; הוא גילם את אחיו האמישי של אלכסנדר גודונוב בסרט "העד". בהמשך הופיע מורטנסן בסרטים רבים, בהם "הרץ האינדיאני", "להתלבט", "הנבואה", "שר הטבעות" (בתפקיד אראגורן), "דרכו של קרליטו", "כוננות מיידית", "דיוקנה של גברת", "שני פנים לינואר", "ג'י איי ג'יין", ״היסטוריה של אלימות״, "הדרך", "שיטה מסוכנת" ו"הספר הירוק". יצוין שבנוסף לכך, הסרט "רצח מושלם" בו שיחק, לווה אף בהצגת עבודת האמנות שלו.

בשנת 2016 שיחק ויגו בדרמה הקומית "קפטן פנטסטיק", ועל תפקידו בה זכה בפרס סטלייט לשחקן הטוב ביותר.

בשנת 2020 יצא לאור סרטו הראשון כבמאי "נפילה" (אנ') בו אף כיכב בתפקיד הראשי של גבר הומוסקסואל בגיל העמידה המתגורר יחד עם בן זוגו ובתם המאומצת והחרדה לאחר שאביו ההומופוב עובר לגור אצלם

בשנת 2023 ביים, הפיק, כתב, הלחין ואף כיכב מורטנסן בסרט המערבון "*The Dead Don't Hurt"*

## עיסוקים נוספים

מורטנסן הציג את ציוריו בתערוכות ובגלריות בלוס אנג'לס ובניו יורק. בתערוכת הצילומים הראשונה בה הציג הייתה ב"גלריית רוברט מאן" בניו יורק, ובהמשך הציג צילומים וציורים ב"גלריית נתיב 16" (2001-2002) בלוס אנג'לס וב"קרן לאמנות מודרנית" באתונה.

הוא הוציא מספר אלבומי שירה וג'אז. כמו כן פרסם מספר ספרים ובהם: "Ten Last Night" (שירה, 1993), "Recent Forgeries" (שירה, ציור וצילום, 1998) ו"SignLanguage" (צילומים ואיורים, 2002).

## חיים אישיים

מורטנסן התחתן עם זמרת הרוק קריסטינה קרונקה, וב-1988 נולד בנו, הנרי מורטנסן. ב-1992 נפרד מורטנסן מאשתו, והשניים התגרשו ב-1997.

## קישורים חיצוניים

 מדיה וקבצים בנושא **ויגו מורטנסן** בוויקישיתוף

* ויגו מורטנסן, במסד הנתונים הקולנועיים IMDb (באנגלית)
* ויגו מורטנסן, באתר AllMovie (באנגלית)
* ויגו מורטנסן, באתר Rotten Tomatoes (באנגלית)
* ויגו מורטנסן, באתר Box Office Mojo (באנגלית)
* ויגו מורטנסן, באתר Metacritic (באנגלית)
* ויגו מורטנסן, במסד הנתונים הקולנועיים KinoPoisk (ברוסית)
* ויגו מורטנסן, באתר AllMusic (באנגלית)
* ויגו מורטנסן, באתר MusicBrainz (באנגלית)
* ויגו מורטנסן, באתר Discogs (באנגלית)
* ויגו מורטנסן, באתר בילבורד (באנגלית)
* אתר על ויגו מורטנסן(הקישור אינו פעיל)
* אמיר קמינר, בדרך אל האושר, באתר ynet, 9 בפברואר 2011
* אמיר קמינר, ויגו מורטנסן: "רוב הסרטים היום מחורבנים", באתר ynet, 28 ביולי 2016
* ישי קיצ'לס, הענק הירוק, באתר ישראל היום, 24 בינואר 2019